Title: Le Conge
Description: Li congies AdanC'est li congies AdanIComment que men tans aie use, M'a me conscienche « acuse(66d) Et toudis loe le meilleur;4Et tant le m'a dit et ruse Que j'ai tout soulas refuse Pour tendre a venir a honnour.Mais le tans que j'ai perdu plour,8Las! dont j'ai despendu le fleur Au siecle qui m'a amuse.Mais ch'a fait forche de signeur,Dont chascuns amans de l'erreur12Me doit tenir pour escuse.IIArras, Arras! vile de plaitEt de haine et de detrait,Qui solies estre si nobile,16On va disant c'on vous refait!Mais se Diex le bien n'i ratrait,Je ne voi qui vous reconcile.On i aime trop crois et pile,20Chascuns fu Berte en ceste vileAu point c'on estoit a le mait.Adieu de fois plus de .c. mile!Ailleurs vois oir l'Evangile,24Car chi fors mentir on ne fait.IIIEncor soit Arras fourmenes, Si i a il des bons remes
Subjects: Classic Literature, Fiction